Jegyzőkönyv

Készült: Gáborján és Szentpéterszeg Község Képviselő-testületeinek 2010. december 22-én megtartott együttes ülésén

Ülés helye: Polgármesteri Hivatal Gáborján tanácskozó terme

Jelen vannak:

Majosi Gyula polgármester, Baranyai Endre, Bene Imréné, Dr Kincses Béla, Szabó Sándor képviselők, Olajos Mihály polgármester, Balogh Gyula, Bereczkiné Balogh Erika, Harasztosi Gyula, Kovács Imre, Tornyi Lajos képviselők.

A napirendek megtárgyalásán részt vesz: dr Juhász Marica körjegyző.

Vendég: 6 fő
Majosi Gyula: Tisztelettel köszöntöm a Képviselő-testület tagjait. Külön köszöntöm Vadász István alezredest és Ökrös Attila körzeti megbízottat, valamint a Bihari Szociális Szolgáltató Központ munkatársait.  Javaslom, hogy az első két napirendi pont megtárgyalásának sorrendjét cseréljük fel, mivel a Bihari Szociális Szolgáltató Központ munkatársainak más elfoglaltság miatt sietniük kell. Megállapítom, hogy a Gáborjáni Képviselő-testület 5 fővel határozatképes. Megállapítom, hogy a Szentpéterszeg Képviselő-testület 6 fővel határozatképes. Kérem a Gáborjáni Képviselő-testület tagjait, amennyiben egyetért a napirendi pont elfogadásával kézfeltartással jelezze. 

A Gáborjáni Képviselő-testület 5 igen szavazattal a következő határozatot hozta:

72/2010. (XII.22) számú határozat

Gáborján Községi önkormányzat képviselő-testület a meghívóban szereplő napirendi pontot az alábbiak szerint fogadja el.
1. Bihari Szociális Szolgáltató Központ 2010. évi beszámolója

ea.: Vargáné
2. 2010. évi közbiztonsági beszámoló

ea.: Vadász István alezredes, Ökrös Attila kmb.

3. Hulladékgazdálkodási rendelet módosítása

ea: dr Juhász Marica körjegyző

4. Körjegyzőség Szervezeti és Működési Szabályzata

ea: dr Juhász Marica körjegyző

5. Körjegyzőség 2010. évi munkájáról szóló beszámoló

ea: dr Juhász Marica körjegyző

6. Vízdíj rendelet megalkotása

ea.: dr Juhász Marica körjegyző

Kérem a Szentpéterszegi Képviselő-testület tagjait, amennyiben egyetért a napirendi pont elfogadásával kézfeltartással jelezze. 

A Szentpéterszegi Képviselő-testület 6 igen szavazattal a napirendi pontokkal egyetért.
147/2010. (XII.22) számú határozat
Szentpéterszeg Községi önkormányzat képviselő-testület a meghívóban szereplő napirendi pontot az alábbiak szerint fogadja el.
1. Bihari Szociális Szolgáltató Központ 2010. évi beszámolója

ea.: Vargáné
2. 2010. évi közbiztonsági beszámoló

ea.: Vadász István alezredes, Ökrös Attila kmb.

3. Hulladékgazdálkodási rendelet módosítása

ea: dr Juhász Marica körjegyző

4. Körjegyzőség Szervezeti és Működési Szabályzata

ea: dr Juhász Marica körjegyző

5. Körjegyzőség 2010. évi munkájáról szóló beszámoló

ea: dr Juhász Marica körjegyző

6. Vízdíj rendelet megalkotása

ea.: dr Juhász Marica körjegyző
Majosi Gyula: Átadom a szót Szilágyinénak.

1. napirendi pont Bihari Szociális Szolgáltató Központ 2010. évi beszámolója
Szilágyiné:  A beszámolót Varga Józsefné intézményvezető készítette el. Csak pár szóval szeretném kiegészíteni. A Bihari Szolgáltató Központ 12 településen nyújt szociális szolgáltatást. A személyi térítési díjak az alábbiak szerint alakulnak. Először Szentpéterszeggel kezdeném:

nyugdíjminimum alatt 10 fő étkezik térítési díja 235,-Ft/nap

nyugdíjminimum 100-150 %-ig 1 fő étkezik

nyugdíjminimum 150-300 %-ig 9 fő étkezik térítési díja 440,-Ft/nap

a legmagasabb kategóriát nem éri el senki. 

A fogyatékosok nappali ellátásának térítési díjai az alábbiak szerint alakulnak:

teljes összeget 10 fő fizet, 540,-Ft/nap

5 fő 430,-Ft/nap,

A nappali ellátás + étkezés teljes összegét 540,-Ft/nap 19 fő fizet, 11 fő pedig 300,-Ft/nap összeget.

Gáborjánban a szociális étkezők 14 fő 510,-Ft/nap, 11 fő 350,-Ft/nap összeget fizet. Tájékoztatom a testületet, hogy 2011. január 1-től személyi változás fog történni a gyermekjóléti szolgálatnál. Szító Mónikának nem megfelelő a szakmai végzettsége, ezért helyette Benéné Szabó Henrietta lesz Gáborjánban, és Szentpéterszegen a családsegítő. A tárgyi feltételeket az év folyamán sikerült mindkét településen megteremteni. Pl. munkaruha, zárható szekrény, kerékpár került beszerzésre.  Kérem a Képviselő-testületet a beszámoló elfogadására.

Szabóné: A Bihari Szociális Szolgáltató Központ önállóan működik, de nem önállóan gazdálkodik. A magam részéről a pénzügyi helyzetről csak tájékoztatót hoztam, a beszámoló 2011. április 30-ig fog elkészülni. A jelenlegi számok csak becslések. Szeretném hangsúlyozni azt, hogy mindkét telephely működési előirányzattal gazdálkodik. Ha valamire van előirányzat, akkor engedélyezzük a kifizetést. Gáborjánban több számlát kellett kifizetni, de kevesebb bevétel érkezett. Negatív pénzmaradvánnyal zárta az évet. Szentpéterszeg a takarékos gazdálkodás mellett pozitív pénzmaradvánnyal zárta az évet. Fontos lenne leszögezni, hogy aktív részvétel kell az önkormányzat részéről a gazdálkodás terén. A tervezésnél is ott kell lenni az önkormányzatnak. Ez az év tanuló év volt, le kell szűrni a tanulságokat. Tudni kell, hogy az a bevétel, ami nem jön be, az hiány. A jövő év gazdálkodása sem lesz könnyebb.

Majosi Gyula: Gáborján esetében kérnénk tájékoztatást a kiadásokról és bevételekről. 

Szabóné: a táblázatban kimutatásra került. Például a dologi kiadásokba tartozik a gyerekeknek mikuláscsomag, reprezentációs költséget, kamatok, díjak pl. cascó.

Majosi Gyula: Május hónapban a működési engedély módosításra került.. 9 ellátott lehet. Ezt eddig nem használtuk fel.
Szabóné: Jelenleg 8 fő az ellátottak száma.

Olajos Mihály: A település üzemelteti a tanyabuszt. A szolgáltató központnak ezzel kapcsolatban nem lehetnek kiadásai. Én az idősek napiközi-otthonában próbáltam 2 fő közcélú munkást foglalkoztatni. Ki kellett nevezni őket, mert nem dolgozhattak volna másképp. Az viszont a költségvetésnél visszaüt. A normatív támogatás nem elég a feladatok támogatására. A többit az önkormányzatnak kell kiegészíteni. A legtöbben késve fizetünk önhibánkon kívül. Szem előtt kell tartani a takarékos gazdálkodást.

Szabóné: Szentpéterszegen a foglalkoztatást a Közigazgatási Hivatal kifogásolta. Ő adta ki a működési engedélyt.

Majosi Gyula: Amennyiben nincs több hozzászólás szavazásra bocsátom a beszámolót.

Kérem a gáborjáni képviselő-testület tagjait, amennyiben egyetértenek a beszámolóval kézfeltartással jelezzék.

A gáborjáni Képviselő-testület 5 igen szavazattal az alábbi határozatot hozta:
73/2010. (XII.22) számú határozat

Gáborján Község önkormányzat képviselő-testülete a Bihari Szociális Szolgáltató Központ 2010. évi beszámolóját elfogadja.

Határidő: -

Felelős: Majosi Gyula polgármester
Kérem a szentpéterszegi Képviselő-testület tagjait,  amennyiben egyetértenek a beszámolóval kézfeltartással jelezzék.

A szentpéterszegi Képviselő-testület 6 igen szavazattal az alábbi határozatot hozta:

148/2010. (XII-22) számú határozat

Szentpéterszeg Község önkormányzat képviselő-testülete a Bihari Szociális Szolgáltató Központ 2010. évi beszámolóját elfogadja.

Határidő: -

Felelős: Olajos Mihály polgármester
2. napirendi pont 2010. évi közbiztonsági beszámoló
Vadász István: Az írásos beszámolót mindenki megkapta.  A jövőben a Gáborján és a Szentpéterszeg településre vonatkozó beszámolót együtt fogom elkészíteni. Most községenként külön történt. El kell mondanom, hogy a községekben a bűnözéssel számolni kell. Szentpéterszegen jelenleg több az elrendelt ügy száma, mint tavaly. Eddig 4 esetről számolhatok be. A vagyon elleni bűncselekmények száma csökkent. A kmb kolléga több éjszakai járőrözésen vett részt, de sajnos sokszor kerül elvonásra a területről. Most egy új program indul, mely előírja, hogy kmb-t csak indokolt esetben lehet elvonni a területről. Szentpéterszegen a polgárőrséggel  sokszor teljesített szolgálatot. Összességében elmondható, hogy a bűncselekmények alakulása megfelelő.

Gáborjánban a bűncselekmények száma folyamatosan növekszik. A gazdasági válság miatt sok a vagyon elleni bűncselekmény. Volt ittas garázdaság, agresszív viselkedés, testi sértés és családon belüli erőszak. Szentpéterszegen a szomszédok jelentgették egymást, de az mind külön ügynek számít. 2011. januártól júniusig Magyarország lesz az EU elnöke, amely nagy rendőri feladatot von maga után. Várható, hogy a vezető államok államfőinek látogatása miatt Budapestre fogják vezényelni a vidéki rendőrök nagy százalékát. Kérem, hogy ilyenkor megértéssel legyenek, hiszen egyszerre két helyen nem lehetünk. A határőrség integrálódásával az állomány fel lett töltve, de az embereket át kell képezni. A túlóra keret kimerült és plusz feladatot bevállalni nem tud a rendőrség. 

Szentpéterszegen elmondható, hogy a közbiztonság jó. Közlekedés területén nem történt említésre méltó, személyi sérüléssel járó baleset. Kivilágítatlan kerékpárral, ittasan viszont közlekednek. A helyi önkormányzattal a kapcsolata jó a rendőrségnek.

Gáborjánban bár nő a bűncselekmények száma, kirívó eset nem volt 2010-ben. Jelentős a vagyon elleni bűncselekmények száma. Nagy tételben tűnnek el például tyúkok, de ez már anyagi haszonszerzésnek minősül, hiszen 15-20 tyúkot nem esznek meg. Az ittassággal párosuló garázda magatartás is emelkedik. Akinek a legkevesebb a pénze az szokott berúgni. A növekvő bűnözés egyik oka, hogy Gáborjánban sok család kapcsolatban van Hencidai családokkal. Hencidán viszont áldatlan állapotok vannak. Ennek ellenére azt mondom, hogy Gáborjában még kezelhető a helyzet. Nincs olyan település, ahol ne történne jogsértő cselekmény. Tájékoztatom még a testületet, hogy jelentősen megnőttek a készenléti rendőrök kivonulásai. Közel 140 ember egyszerre vonul ki Nyírbátorból és oda is tér vissza. Effektív munkát 5-6 órát tudnak végezni. A szolgálat tervezésük viszont nem mindig áll összhangban az önkormányzatok kívánságával. Összegzésképpen elmondhatom, hogy a rendőrség a bűncselekmények visszaszorításán dolgozik. Kérem a Képviselő-testületet, hogy a beszámolót fogadja el.

Majosi Gyula: A statisztika azt mutatja, hogy emelkedés van a bűncselekményekben. Nem visszatartó erő a polgárőrség és a térfigyelő kamera?

Vadász István: Nem nagyon.

Kovács Imre: Megköszönöm a beszámolót. Szentpéterszeg vonatkozásában kérem, hogy a volt kollegájuk befolyásolását csak akkor vegyék figyelembe, ha pozitív irányba visz. Többet nem kívánok ezzel foglalkozni.

Vadász István: Itt egyéni jellembeli problémák vannak. Jó néhány olyan  kollégánk volt, aki a rendőrséget kritizálta. Elfelejtik, hogy a rendőrséget nem lehet politikai célra felhasználni.

Majosi Gyula: Gyakorlatban részese voltam egy olyan esetnek, amikor az iskolából elloptak egy kerékpárt. A térfigyelő kamerán látszott az elkövető, de a rendőrök azt mondták, hogy ez nem bizonyíték.

Vadász István:  Az ipari kamerák nem a legjobb felvételt adják. Tőlünk az ügyészség azt kéri, hogy a bizonyíték kétséget kizáró legyen. Élet elleni bűncselekményben felhasználható, ha a technikusok javítanak a felvételeken.

Majosi Gyula: A tulajdonosok sem szeretnek lépni egy biciklilopás ügyben, hiszen nem bizonyítható az sem, hogy ők honnan vették. Ha lenne szám beleütve akkor könnyebb lenne.

Vadász István: A rendőrségnek meghatározták, hogy milyen nyilvántartást vezethet. A kerékpárok nyilvántartása nincs benne. Természetesen ha van gyári szám elrendeljük a körözést.

Majosi Gyula: Ha nincs több hozzászólás kérem a testületek szavazatait.

Kérem a gáboráni képviselő-testület tagjait, amennyiben egyetértenek a beszámolóval kézfeltartással jelezzék.

A gáborjáni Képviselő-testület 5 igen szavazattal az alábbi határozatot hozta:

74/2010. (XII.22) számú határozat

Gáborján Község Önkormányzat képviselő-testülete Berettyóújfalu Rendőrkapitányság Közrendvédelmi Osztály Gáborján település közbiztonságának helyzetéről, a közbiztonság érdekében tett intézkedésekről és feladatokról szóló 2010. évi beszámolóját elfogadja.

Határidő: -

Felelős: Majosi Gyula polgármester
Kérem a szentpéterszegi Képviselő-testület tagjait,  amennyiben egyetértenek a beszámolóval kézfeltartással jelezzék.

A szentpéterszegi Képviselő-testület 6 igen szavazattal az alábbi határozatot hozta:

149/2010. (XII.22) számú határozat

Szentpéterszeg Község Önkormányzat képviselő-testülete Berettyóújfalu Rendőrkapitányság Közrendvédelmi Osztály Szentpéterszeg település közbiztonságának helyzetéről, a közbiztonság érdekében tett intézkedésekről és feladatokról szóló 2010. évi beszámolóját elfogadja.

Határidő: -

Felelős: Olajos Mihály polgármester
3. napirendi pont Hulladékgazdálkodási rendelet módosítása
Dr Juhász Marica: Kiegészíteni valóm nincs, a rendelettervezet a díjemelésről szól.

Majosi Gyula: Van kérdés?

Kovács Imre: Tudjuk, hogy a hulladék elszállítása uniós szabály. Tudok olyan települést, ahol két hetente szállítanak. Itt ha van, ha nincs akkor is ki kell fizetni a heti szállítási díjat. Igazságtalannak tartom, hogy az el nem végzett munkáért fizessünk. Én a kukadíj emelést nem tudom elfogadni semmilyen szinten, mivel a szemétszállítási díj ellen lépni kívánok. A lakosságot nem sarcolhatjuk ezzel. Aláírást fogok gyűjteni ellene.

Majosi Gyula: Ez országos szinten van szabályozva. Kötelező közszolgáltatás.

Olajos Mihály:  Arra kíváncsi vagyok, melyik az a település, ahol nem  tartják be a rendeletet. Aki törvényt sért, azt a gyakorlatot nem lehet elfogadni. A régi rendszer már megszűnt, az érvényben lévő szabályokat be kell tartani. Nem olyan egyszerű ez a probléma. Az egyedül élő is annyit fizet, mint ahol öten vannak. De a szolgáltatónak annál a háznál is meg kell jelenni, ahol nincs kitéve a kuka. Ez állandó költség. A hulladék mérésére is van lehetőség, de egy kocsi mérleg kb. 1 mFt-ba kerül és nem a szolgáltató fogja megfizetni, hanem a lakosság. Ismerve a magyar lakosság mentalitását senki se fogja kitenni a szemetet, ha mérik, hanem inkább elássa, erdő szélére kiteszi.  

Kovács Imre: Megnézném én a vezetők jutalmazását.

Olajos Mihály: Az önköltség 30 %-át teszi ki a hulladék elszállítása. Kötelező szolgáltatás, akkor is fizetni kell, ha nem teszi ki a kukát. Sőt akkor is, ha nincs is kukája. Ezt úgy kell venni, mint egy környezetvédelmi adót. Két lehetőség van: a Képviselő-testület elfogadja és saját szociális rendeletében kedvezményt ad, ha nem fogadja el a saját költségvetéséből kell kiegészíteni. Az emelés csak infláció mértéke 3,5 %.

Majosi Gyula: Legalább a téli hónapokban lehetne kéthetente a szállítás, hiszen a falusias környezetben az emberek a papírt elégetik. 

Olajos Mihály: Az előző egészségügyi miniszternek már felterjesztettük egy ilyen irányú javaslatot. Az elutasításra került. Most újra meg kell próbálni.

Kovács Imre: Ha jól értettem, valaki küldött levelet, hogy kéthetente legyen télen a hulladék elszállítása. Ezt nyárra is ki kellene terjeszteni, hiszen a nyugdíjas bácsi, aki elmegy enni az otthonba annak semmilyen szerves hulladék nem keletkezik. Én se tettem ki a kukát a múlt héten, pedig többen vagyunk. Ahol hárman vannak ott sincs tele minden héten. Egyesek kitalálták és kincsesbányát csináltak a szemétből, nekünk meg le kell nyelni. Nem fogjuk. Mindent megpróbálok ellene tenni.

Majosi Gyula: Látjuk a problémát, de csak kicsi apró dolgokat tudunk tenni.

Olajos Mihály: Ez a javaslat törvényi változást kíván, amit az országgyűlési képviselők szavaznak meg, nem a szentpéterszegi testület. Ha a képviselő-testület nem szavazza meg az önkormányzatnak kell kifizetni. Nem tudjuk kifizetni.

Majosi Gyula: Kérem a gáboráni képviselő-testület tagjait, amennyiben egyetértenek a rendeletmódosítással a tervezet szerint kézfeltartással jelezzék.

A gáborjáni Képviselő-testület 5 igen szavazattal az alábbi rendeletmódosítást fogadta el:

Gáborján Község Önkormányzata Képviselő-testületének
12/2010. (XII.22.)  számú rendelete
a települési szilárd hulladékkal kapcsolatos hulladékkezelési közszolgáltatásról szóló 

6/2007. (IV.02) számú rendelet módosításáról
Gáborján Község Önkormányzati Képviselő-testülete a helyi önkormányzatokról szóló 1990. évi LXV. tv. 16. § (1) bekezdésében, valamint a hulladékgazdálkodásról szóló 2000. évi XLIII. tv. 23. §-ban kapott felhatalmazás alapján a települési szilárd hulladékkal kapcsolatos hulladékkezelési közszolgáltatásról szóló  6/2007. (IV.02) KT. számú rendeletét az alábbiak szerint módosítja:

1. §.
A rendelet 2. számú melléklete helyébe a következő melléklet lép
A hulladékgazdálkodási közszolgáltatás díjai 

1. A háztartási hulladékkal kapcsolatos kötelező közszolgáltatás igénybevételi díja /hulladékszállítási díj/ 

	Rendszeresített gyűjtőtartály mérete

(liter)
	Ürítés gyakorisága szerinti díj

Ft (nettó)/db/hét

	120
	 297

	240
	594

	1100
	2724.-


2. Többlethulladék elszállítását szolgáló szolgáltatói emblémával jelzett zsák nettó díja 155 Ft/db.

2. §.

Jelen rendelet 2011. január hó 01. napjától lép hatályba. A rendelet kihirdetéséről a jegyző gondoskodik. 
Gáborján, 2010. december 22.


Dr. Juhász Marica





 Majosi Gyula
  
   körjegyző





             polgármester

Kérem a szentpéterszegi Képviselő-testület tagjait,  amennyiben egyetértenek a rendeletmódosítással a tervezet szerint kézfeltartással jelezzék.

A szentpéterszegi Képviselő-testület 3 igen 3 nem szavazattal a rendeletmódosítást nem fogadta el.
Olajos Mihály: Ebben az esetben az önkormányzatnak kell kifizetni.

4. napirendi pont Körjegyzőség Szervezeti és Működési Szabályzata
dr Juhász Marica: Az elmúlt testületi ülésen mindkét testület elfogadta az önkormányzati SZMSZ-t. A Körjegyzőségi SZMSZ-t is meg kellett alkotni, amely a két hivatal működéséről szól. Kérem a testületet, hogy a SZMSZ-t elfogadni szíveskedjen.
Majosi Gyula: Kérem a gáborjáni képviselő-testület tagjait, amennyiben egyetértenek a Körjegyzőség Szervezeti és Működési Szabályzatával kézfeltartással jelezzék.
A gáborjáni Képviselő-testület 5 igen szavazattal az alábbi határozatot hozta:

75/2010. (XII.22) számú határozat

Gáborján Község önkormányzat képviselő-testület a Gáborján-Szentpéterszeg Körjegyzőség Szervezeti és Működési Szabályzatát elfogadta.

Határidő: -

Felelős: Majosi Gyula polgármester

Kérem a szentpéterszegi Képviselő-testület tagjait,  amennyiben egyetértenek a a Körjegyzőség Szervezeti és Működési Szabályzatával kézfeltartással jelezzék.
A szentpéterszegi Képviselő-testület 6 igen  szavazattal az alábbi határozatot hozta:
150/2010. (XII.22) számú határozat
Szentpéterszeg Község önkormányzat képviselő-testület a Gáborján-Szentpéterszeg Körjegyzőség Szervezeti és Működési Szabályzatát elfogadta.

Határidő: -

Felelős: Olajos Mihály polgármester
5. napirendi pont Körjegyzőség 2010. évi munkájáról szóló beszámoló
Dr Juhász Marica: A beszámolómat a körjegyzőség 2010. évi munkájáról mindenki írásban megkapta. Nem kívánom kiegészíteni.

Majosi Gyula: Ha nincs több hozzászólás kérem a testületek szavazatait.

Kérem a gáborjáni képviselő-testület tagjait, amennyiben egyetértenek a beszámolóval kézfeltartással jelezzék.

A gáborjáni Képviselő-testület 5 igen szavazattal az alábbi határozatot hozta:

76/2010. (XII.22) számú határozat

Gáborján Község Önkormányzat képviselő-testülete a körjegyzőség 2010. évi munkájáról szóló beszámolót elfogadta.

Határidő: -

Felelős: dr Juhász Marica körjegyző
Kérem a szentpéterszegi Képviselő-testület tagjait,  amennyiben egyetértenek a beszámolóval kézfeltartással jelezzék.

A szentpéterszegi Képviselő-testület 6 igen szavazattal az alábbi határozatot hozta:

151/2010. (XII.22) számú határozat

Szentpéterszeg Község Önkormányzat képviselő-testülete a körjegyzőség 2010. évi munkájáról szóló beszámolót elfogadta.

Határidő: -

Felelős: dr Juhász Marica körjegyző
6. napirendi pont Vízdíj rendelet megalkotása
Majosi Gyula: Vízdíj rendeletet is alkotni kell, akkor is ha nem változnak a díjak. Gáborjánnak egyedi vízdíj lett megállapítva az ivóvíz minőség javító program keretében. 

Kovács Imre: Ha nincs rajta változás mit kell elfogadni?

Olajos Mihály: Akkor is el kell fogadni, mert jogszabály írja elő a változtatást. A megnevezés változott az alapdíj lett az állandó költségből.

Kovács Imre: Miért kellett megváltoztatni.

Olajos Mihály: Mégegyszer mondom, hogy jogszabály változás történt.
Majosi Gyula: Gáborjánban 72,-Ft/m3 magasabb a díj. Kérem a gáborjáni képviselő-testület tagjait, amennyiben egyetértenek a rendeletmódosítással a tervezet szerint kézfeltartással jelezzék.

A gáborjáni Képviselő-testület 5 igen szavazattal az alábbi rendeletmódosítást fogadta el:
Gáborján Község önkormányzata képviselő-testületének

13/2010. (XII.22) számú rendelete

a közműves ivóvízellátásról

Gáborján Község önkormányzatának képviselő-testülete a helyi önkormányzatokról szóló 1990. évi LXV. tv. 16. §. (1) bekezdésében, valamint az árak megállapításáról szóló 1990. évi LXXXVII. törvény 7. §. (1) bekezdésében illetve a 11. §-ban adott felhatalmazás alapján a közműves ivóvízellátásról a következőket rendeli el:

1.§.

Általános rendelkezések

(1) A rendelet hatálya kiterjed Gáborján Község közigazgatási területén közműves ivóvízellátást igénybe vevő természetes személyekre.

(2) A közműves ivóvízellátás közüzemi szolgáltatás, melyet a Hajdú-Bihari Önkormányzatok Vízmű Zrt. végez a közműves ivóvízellátásról szóló 38/1995. (IV.05) Korm. rendelet rendelkezéseinek és az önkormányzattal kötött külön szerződésnek megfelelően.

2.§.

Díjfizetés

(1) A közműves ivóvízellátásért a rendelet 1. számú mellékletében meghatározott díjat kell fizetni.

(2) Az ivóvízért fizetendő díj fizetésének alapjául szolgáló ivóvízmennyiséget vízmérővel kell meghatározni.

(3) A Hajdú-Bihari Önkormányzatok Vízmű Zrt. a díjak módosítására minden év december 1. napjáig tehet javaslatot a képviselő-testületnek.

(4) A díjak év közbeni módosítására csak rendkívüli, a szolgáltató által részletesen indokolt esetben kerülhet sor.
3. §.

Közüzemi szolgáltatások jogellenes igénybevétele

(1) Aki közüzemi szolgáltatást jogellenesen vesz igénybe  (ivóvíz hálózatra jogellenesen csatlakozik) a mindenkor érvényes díj 10-szeresének megfelelő emelt díjat köteles fizetni az illegálisan vételezett ivóvíz mennyisége után.

(2) Az (1) bekezdésben meghatározott összeget a legális szolgáltatás helyreállításának időpontjától visszafelé számított 5 évre kell megfizetni.

(3) Amennyiben a felhasználó bizonyítani tudja, hogy a szolgáltatás illegális igénybevételére a (2) bekezdésben meghatározottnál rövidebb időtartamban került sor, az emelt díjat ezen rövidebb időszakra kell megfizetni.

(4) Az emelet díj számításának mennyiségi alapja ivóvíz esetén a legális szolgáltatás helyreállítását követő 3 hónapban mért vízfogyasztás alapján meghatározott átlagfogyasztás.

4.§.

Záró rendelkezések

(1) Jelen rendelet 2011. január 1-jén lép hatályba. A rendelet kihirdetéséről a jegyző gondoskodik.

(2) A rendelet hatálybalépésével egyidejűleg a „Közüzemi ivóvíz megállapításáról” szóló 9/2008. (VIII.28) számú rendelet hatályát veszti.

Gáborján, 2010. december 22.

Majosi Gyula






dr Juhász Marica

polgármester






   körjegyző
                                                                                                 1.számú melléklet

	2011. január 1-től javasolt vízdíjak

	Megnevezés
	vízdíj

	
	Új díj (nettó)          Ft/m3      
	 
	összesen          Ft/m3

	Lakossági                    mennyiségi díj
	360,10
	 
	360,10

	alapdíj                                        Ft/hó/fogyasztási hely
	270,00
	 
	270,00


Kérem a szentpéterszegi Képviselő-testület tagjait,  amennyiben egyetértenek a rendeletmódosítással a tervezet szerint kézfeltartással jelezzék.

A szentpéterszegi Képviselő-testület 6 igen szavazattal az alábbi rendeletmódosítást fogadta el:

Szentpéterszeg Község önkormányzata képviselő-testületének

17/2010. (XII.22) számú rendelete

a közműves ivóvízellátásról

Szentpéterszeg Község önkormányzatának képviselő-testülete a helyi önkormányzatokról szóló 1990. évi LXV. tv. 16. §. (1) bekezdésében, valamint az árak megállapításáról szóló 1990. évi LXXXVII. törvény 7. §. (1) bekezdésében illetve a 11. §-ban adott felhatalmazás alapján a közműves ivóvízellátásról a következőket rendeli el:
1.§.

Általános rendelkezések

(1) A rendelet hatálya kiterjed Szentpéterszeg Község közigazgatási területén közműves ivóvízellátást igénybe vevő természetes személyekre.
(2) A közműves ivóvízellátás közüzemi szolgáltatás, melyet a Hajdú-Bihari Önkormányzatok Vízmű Zrt. végez a közműves ivóvízellátásról szóló 38/1995. (IV.05) Korm. rendelet rendelkezéseinek és az önkormányzattal kötött külön szerződésnek megfelelően.

2.§.

Díjfizetés

(1) A közműves ivóvízellátásért a rendelet 1. számú mellékletében meghatározott díjat kell fizetni.
(2) Az ivóvízért fizetendő díj fizetésének alapjául szolgáló ivóvízmennyiséget vízmérővel kell meghatározni.
(3) A Hajdú-Bihari Önkormányzatok Vízmű Zrt. a díjak módosítására minden év december 1. napjáig tehet javaslatot a képviselő-testületnek.
(4) A díjak év közbeni módosítására csak rendkívüli, a szolgáltató által részletesen indokolt esetben kerülhet sor.

3. §.

Közüzemi szolgáltatások jogellenes igénybevétele

(1) Aki közüzemi szolgáltatást jogellenesen vesz igénybe  (ivóvíz hálózatra jogellenesen csatlakozik) a mindenkor érvényes díj 10-szeresének megfelelő emelt díjat köteles fizetni az illegálisan vételezett ivóvíz mennyisége után.
(2) Az (1) bekezdésben meghatározott összeget a legális szolgáltatás helyreállításának időpontjától visszafelé számított 5 évre kell megfizetni.
(3) Amennyiben a felhasználó bizonyítani tudja, hogy a szolgáltatás illegális igénybevételére a (2) bekezdésben meghatározottnál rövidebb időtartamban került sor, az emelt díjat ezen rövidebb időszakra kell megfizetni.
(4) Az emelet díj számításának mennyiségi alapja ivóvíz esetén a legális szolgáltatás helyreállítását követő 3 hónapban mért vízfogyasztás alapján meghatározott átlagfogyasztás.

4.§.

Záró rendelkezések

(1) Jelen rendelet 2011. január 1-jén lép hatályba. A rendelet kihirdetéséről a jegyző gondoskodik.

(2) A rendelet hatálybalépésével egyidejűleg a „Közüzemi ivóvíz megállapításáról” szóló 11/2008. (XII.29) számú rendelet hatályát veszti.

Szentpéterszeg, 2010. december 22.

Olajos Mihály






dr Juhász Marica

polgármester






   körjegyző
                                                                                                 1.számú melléklet

	2011. január 1-től javasolt vízdíjak

	Megnevezés
	vízdíj

	
	Új díj (nettó)          Ft/m3      
	 
	összesen          Ft/m3

	Lakossági                    mennyiségi díj
	288,10
	 
	288,10

	alapdíj                                        Ft/hó/fogyasztási hely
	270,00
	 
	270,00


Majosi Gyula: A kötelező napirendi pontoknak a végére értünk. Én még szeretnék megbeszélni a gáborjáni testülettel egy rendeletmódosítást. A helyi építési szabályzatot kellene módosítani. A Gáborjáni Terra Szövetkezet állattartó telepet szeretne bővíteni. Ehhez kellene a rendeletmódosítás.

Baranyai Endre: Már beszélgettünk erről. Nem tudom, hogy működik a híg trágya tárolás. Vigyázni kell vele, mert mellette van a temető. 

Majosi Gyula: Ez uniós szabványoknak felel meg. Ha nagyobb lett volna a mostani telepe, akkor nem kellett volna a Képviselő-testület beleegyezése. Javaslom, hogy támogassuk.

Kérem a gáborjáni képviselő-testület tagjait, amennyiben egyetértenek a rendeletmódosítással a tervezet szerint kézfeltartással jelezzék.

A gáborjáni Képviselő-testület 5 igen szavazattal az alábbi rendeletmódosítást fogadta el:
Gáborján Község Önkormányzat képviselő-testülete

14/2010. (XII.22)sz. rendelete

A Gáborján Község önkormányzat képviselő-testületének 10/2004. (VIII.12)sz. a Helyi Építési Szabályzatáról szóló rendeletének módosításáról

Gáborján Község önkormányzat képviselő-testülete az épített környezet alakításáról és védelméről szóló többször módosított 1997. évi LXXVIII. Tv. (ÉTV) 7. §. (3) bekezdése szerinti hatáskörben, a helyi önkormányzatokról szóló többször módosított 1990. évi LXV. Tv. 8. §. (1) bekezdése szerinti jogkörömben, továbbá az Országos Településrendezési és Építési Követelményekről (OTÉK) szóló többször módosított 253/1997. (XII.20) sz. kormányrendelet 2. §. (1) bekezdésében biztosított felhatalmazással élve a 10/2004. (VIII.12) számú rendeletét az alábbiak szerint módosítja:

1.§.

A fenti hivatkozott rendelettel jóváhagyott szabályozási terv Gáborján külterület 094 hrsz-ú telekre vonatkozó „Gmg” jelű (Mezőgazdasági) ipari gazdasági terület) övezetét kiterjeszti a szomszédos 0108/23. hrsz-ú telekre.

2.§.

A fenti hivatkozott rendelettel jóváhagyott szabályozási terv Gáborján külterület 0109 hrsz-ú telekre vonatkozó „Gmg” jelű (Mezőgazdasági) ipari gazdasági terület) övezetét kiterjeszti a szomszédos 0108/24 hrsz-ú telekre.

3.§.

A rendelet 2010. december 22-én lép hatályba.

Majosi Gyula






dr Juhász Marica

polgármester







körjegyző

Több hozzászólás nem volt, ezért Majosi Gyula polgármester az együttes ülést bezárta.

K.m.f.

Majosi Gyula


Olajos Mihály


dr Juhász Marica

polgármester


polgármester


körjegyző

1

